Toričan
<s>Toričan je naziv za srednjovjekovnu tvrđavu nastalu u XIV vijeku, smještenu sjeverozapadno od Travnika, iznad sela Varošluka.</s><s>Bila je u vlasti tepčije Batala, vlastelina bosanskih kraljeva, koji se u dokumentu iz 1393 spominje kao vlasnik grada.</s><s>U dubrovačkim izvorima iz 1419 i 1422 se spominje grad Turize u Lašvi i smatra se da je to Toričan.</s><s>Imao je dominantan položaj nad čitavim gornjim tokom rijeke Lašve i branio je srednjovjekovno naselje između Varošluka i Turbeta.</s><s>Osmanlije su ga zauzeli 1463 (kada i Travnik).</s><s>Porušen je 1520. godine.</s>

<s>Grad je smješten na duguljastom bedemu.</s><s>Imao jednu petougaonu i jednu poligonalnu kulu (polubastion) povezane bedemima, formirajući izduženi obor nepravilnog oblika, koji prati lokalitet.</s><s>Na južnoj strani nije ni bilo bedema, jer je ova strana završena strminom prema rijeci.</s><s>Grad su štitila i dva duboka jarka.</s>

<s>U zidovima kule vide se ležišta za drvene grede.</s><s>Zidovi su izvedeni od slabo klesanog kamena, debljine 2,1 - 2,45 m.
Unutar obora nisu postojali zidani objekti, ali su vjerovatno postojali drveni gospodarski objekti.</s><s>Ova vrsta starih gradova nema stilskih obilježja, ali je rađena u doba gotičkih gradova.</s>

<s>Danas su očuvane kule do visine 4m, i dijelovi bedema.</s>

<s>Reference</s>

<s>Tvrđave u Bosni i Hercegovini
Travnik
Srednja Bosna</s>

